1989. – 1059 ár frá stofnun Alþingis.

112. löggjafarþing. – 125. mál.

Nd.	246. Lög

um breyting á lögum um sakadóm í ávana- og fíkniefnamálum, nr. 29/1986.

(Afgreidd frá Nd. 6. des.)

1. gr.

Við 2. gr. bætist ný málsgrein, 3. mgr., svohljóðandi:

Ef vafi þykir vera um mikilsverð sönnunar- eða lagaatriði getur dómarinn að fengnu samþykki dómsmálaráðuneytisins kvatt til setu í dómi með sér tvo dómendur. Sá sem kvaddur er til setu í dómi skal vera embættisdómari.

2. gr.

Lög þessi öðlast þegar gildi og taka eftir því sem við getur átt til mála sem ákært hefur verið í og þingfest hafa verið fyrir gildistöku þeirra.